מפלצות קטנות

מפלצות קטנות היא סדרת טלוויזיה קומית שכתבו ויצרו בני הזוג שני מלמד ניצן ורועי ניצן שודרה ברשת, ערוץ 2 מ-2 בנובמבר 2016 ועד אמצע דצמבר 2016 והחל מ-16 בנובמבר 2019 משודרת בערוץ 13.

בשנת 2019 בובות הילדים הופיעו בפרסומות של "בזק" ביחד עם גידי גוב ורמי פורטיס.

שחקני הסדרה פרסמו שלא תהיה עונה שלישית.

עלילה 
הסדרה מציגה ארבע משפחות בעלות ילדים בני שנתיים עד ארבע. אלה מוצגים כבובות-מפלצות. ילדי המשפחות הולכים לאותו גן ומבלים את שעות אחרי הצהריים בגן שעשועים בזמן שהוריהם יושבים על ספסל בגן ומשוחחים ביניהם. לאחר מכן עוקבים אחרי המשפחות בבתיהן.

סקירת הסדרה

פרקים

עונה 1

עונה 2

דמויות

משפחת נמירובסקי 
 אריק (אוהד קנולר) - בן 42, נשוי בשנית ללירית. אריק עובד כמורה להיסטוריה בתיכון. אריק הוא עצלן, לא מתייחס לילדיו ומשווה את התנהגות ילדיו להתנהגות צוררים בולטים בהיסטוריה. בן יחיד להוריו. בפרק 10 התברר שהוא נמצא בדיכאון עמוק, ובפרק האחרון הוא התחיל טיפול שבסופו הוא הפך לאב ובן זוג טוב יותר.
 לירית (אדווה בולה) - אשתו של אריק. נמצאת בוועד של הגן. אוהבת את ילדיה ומגוננת עליהם יתר על המידה.
 דויד "דדה" (איקי גלעד - מפעילת בובה, לורן סביר - דיבוב) - בנם הבכור בן הארבע וחצי של אריק ולירית. ילד אלים ומופרע שעדיין משתמש במוצץ ועוד לא נגמל מחיתולים. חושב שאין כזה דבר מחר כי לא הבין את המילה. היה בעבר בעל תסביך אדיפוס, עד שאריק החל לגלות מעורבות רבה יותר בחינוכו וגידולו, ובכך גרם לו לראות את הוריו באופן מאוזן יותר.
 אלמה - בתם בת החצי שנה של אריק ולירית. בעלת תיאבון רב.
 ירדן (תמרה סירקין - דיבוב) בתו בת הארבע עשרה של אריק מנישואים קודמים. מסרבת לצאת מחדרה. מרבה להתחצף ולצעוק.
בטי (תחיה דנון) - אימה הביקורתית של לירית. מסורה לבתה ונכדיה, ועם זאת מתוסכלת ממה שנתפס בעיניה כחינוך לוקה בחסר.

משפחת בן בסט 
 שרון (שמרית לוסטיג) - בת 35, נשואה לעידן, שצעיר ממנה בחודש, אם כי חסרת אחריות לעומתו. בליינית תל אביבית לשעבר, וכיום גרפיקאית מובטלת שלא מרוצה משום דבר. בעונה השנייה מתגלה שהיא סובלת מדיכאון, אשר אליו אף אחד לא מתייחס ברצינות. שרון רוצה לחזור לתל אביב ומחפשת דירות באופן תדיר. בהמשך, היא החלה לחפש עבודה. בסוף העונה מתברר שהיא בהריון שלישי. 
 עידן (משה אשכנזי) - בן 35, נשוי לשרון וצעיר ממנה בחודש, אם כי בוגר ואחראי ממנה בהרבה. איש עסקים מגיל צעיר.
 רינה (מיטל רז - מפעילת בובה) - בתם הבכורה בת השלוש של שרון ועידן. ילדה יפה ומפונקת שדורשת לקבל כל מה שהיא רוצה באותו הרגע. מניפולטיבית, עקשנית ומתקשה לחוש אמפתיה כלפי זולתה. היחידה שמבינה את דיבורי הג׳בריש של אחיה איגי. חברתה הטובה של נועם הבת. אוהבת לראות "פילוקה", תוכנית על אסקימוסים שמהווה פרודיה על "דורה". בעלת תסביך אלקטרה.
 איגי (אריאל דורון - מפעיל בובה) - בנם בן השנתיים של שרון ועידן אשר נקרא על שם איגי פופ. ילד היפראקטיבי שמדבר בג'יבריש שרק רינה מבינה ואומר מילים ספורות בעברית. אוהב לראות "פילוקה". המילים הברורות היחידות שאמר הן: "לא רוצים אחות".

משפחת כהן-טובול 
 שחר (אורי לייזרוביץ') - הומוסקסואל מזרחי שנשוי לאמיר. מאוד מוחצן ונהנה להתגרות באנשים ולהוציא מהם את ההומופוביות שלהם. מדבר בסלנג בתדירות גבוהה. אביה של נועם הבת וידיד קרוב של מאיה. חולם להיות שחקן.
 אמיר (אורי פפר) - ביסקסואל בארון שמספר שהוא הומוסקסואל אשכנזי שנשוי לשחר. לא מחצין את היותו הומו. הוא מנהל עסק הפריות בהודו ואחראי לילדים של רוב הגייז בקהילה. אביה של נועם. לא מסתדר עם מאיה שאיתה הביא לעולם את נועם (הבן) בסטוץ חד פעמי. אמיר ומאיה שמרו על כך בסוד עד לפרק 14, כאשר אמיר גילה לנועם הבן שהוא אביו הביולוגי במהלך הלוויה של יונה מתה. בפרק האחרון מחליט לספר לשחר, וכן גם התחיל לחנך את נועם הבן.
 נועם (הבת) (אפרת גונן - מפעילת בובה) - ילדה בת שלוש וחצי שמדברת המון, בעיקר לבובתה בולה. בעונה הראשונה היא נהגה לספר סיפורים מההתחלה עד לסוף בלי הפסקות, אחרת היא הייתה מתחילה את כל הסיפור מהתחלה, עם אותן מילים בדיוק. אחרים חושבים שהיא מוזרה, וזאת על אף היותה ילדה טובת לב ובעלת שכל ישר ביחס לבני גילה. מגלה בהמשך שנועם הבן הוא אחיה.

משפחת דבוש 
 מאיה (לירז חממי) - בת 34, ואמו של נועם (הבן). חזרה עם נועם מלונדון בפרק הראשון של הסדרה. מאיה היא אם חד הורית חמת מזג, חולת שליטה, ובנה הוא הדבר הכי חשוב בחייה. ידידה קרובה של שחר. נכנסה מאמיר להיריון כתוצאה מסטוץ חד פעמי. מחליטה להמשיך את חייה עם אמיר.
 נועם (הבן) (גוני פז - מפעילת בובה) - בנם בן השלוש של מאיה ואמיר. מגמגם בעברית עם שברי משפטים באנגלית. הביישנות שלו עומדת בניגוד חד למוחצנות של אימו וסבו. אלרגי להרבה דברים, כגון בוטנים ושומשום. נועם הבן נהג בעבר לקרוא לכל גבר מבוגר שהוא רואה, בכינוי "אבא" (חוץ משחר), בנוסף לשמו הפרטי של אותו גבר בדרך כלל, עד שהוא גילה שהוא בנו הביולוגי של אמיר במהלך פרק 14. הוא הגיע עם אמו מלונדון בפרק הראשון של הסדרה. במהלך הסדרה חיות בו תחושות שאמיר האבא האבוד שלו. באחד הפרקים נראה שנועם הבן דומה לאמיר כשהיה קטן. 
דודו (אושיק לוי) - אביה של מאיה. מסור לבתו ונכדו, ועם זאת שמרן וחשדן כלפי זרים. דוגל באמירת אמת על אפם ועל חמתם של הזולת, וכן מתגעגע לימים בהם שיטות החינוך היו קשוחות יותר. נראה שהוא ובתי מתאהבים.

קישורים חיצוניים 
 אתר הסדרה, באתר רשת
 הכירו את המפלצות הקטנות
 מפלצות קטנות: סדרת טלוויזיה חדשה - כתבה בחדשות 2.
 מצחיק להיות הורה - כתבה באתר הארץ
 "ילדים הם גם מפלצות" - כתבה באתר ynet
ביקורות:

הערות שוליים 

רשת: תוכניות וסדרות
סדרות טלוויזיה ישראליות שעלו לשידור בשנות ה-2010
סדרות קומדיה ישראליות
סדרות טלוויזיה ישראליות בכיכובן של בובות
קומדיות משפחתיות ישראליות